Diari Oficial de la Generalitat Valenciana


Sumari del DOGV 9675, del 04-09-2023 (2023/9090)

ACORD de 24 d'agost de 2023, de la Direcció General de Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets d'herència. ABI 417/2023.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9675

Data del DOGV
:   04-09-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/9090


Data del document
:   24-08-2023

Organisme emissor


Tipus de document
:   Acord

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

ACORD de 24 d'agost de 2023, de la Direcció General de Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets d'herència. ABI 417/2023. [2023/9090]  
Núm. d'expedient: ABI 417/2023  
Causant: Isabel Monfort Fabregat  
DNI: \*\*\*\*304\*\*  
Lloc i data de la defunció: Cantavieja (Terol), el 24 de juliol de 2021  
  
Últim domicili: Cantavieja (Terol)  
  
Antecedents de fet  
  
La Conselleria d'Hisenda, Economia i Administració Pública ha tingut coneixement mitjançant escrit presentat per Raúl Sirvent Prades, de la defunció d'Isabel Monfort Fabregat. En l'escrit de presentació sol·licita que se li abone el premi del 10 % al qual té dret.  
En la documentació aportada figuren: el certificat de defunció d'Eladio Monfort Fabregat, germà de la causant, on queda establida la seua premoriència respecte de la causant; el certificat de defunció d'Isabel Monfort Fabregat; el certificat d'últimes voluntats de la causant, en el qual consta que va atorgar testament; el certificat en el qual es constata que va estar empadronada a l'Ajuntament de Vilafranca del Cid (Castelló); i consultes descriptives i gràfiques de dades cadastrals de diversos immobles. Així mateix, es fa referència a l'existència d'un compte d'estalvis a nom de la causant.  
Sol·licitat testament per aquesta administració consta que designa hereu el seu germà Eladio Monfort Fabregat.  
Com que no es coneix, en principi, més persones amb dret a heretar, escau iniciar el procediment administratiu dirigit a efectuar la declaració de la Generalitat com a hereua abintestada.  
  
Fonaments de dret  
  
En compliment del que disposen l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i, atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, correspon incoar l'expedient per a la declaració d'herència intestada a favor de la Generalitat.  
  
Així, fent ús de les competències que m'atribueix l'article 14 del decret 133/2023, de 10 d'agost, del Consell, d'aprovació del reglament orgànic i funcional de la Conselleria d'Hisenda, Economia i Administració Pública, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acord:  
Primer. Incoar el procediment de declaració de la Generalitat com a hereua abintestada d'Isabel Monfort Fabregat, conformement amb el que es disposa en l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i en els articles 20 i següents de la Llei 33/2003, de 3 de novembre, de patrimoni de les administracions públiques.  
Segon. Realitzar els actes i comprovacions que calguen per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre la persona causant i els seus béns i drets.  
  
A aquest efecte, si aquesta documentació no ha sigut remesa per l'òrgan judicial o persona titular de la notaria, se sol·licitarà a les autoritats i personal funcionari públic, registres i la resta d'arxius públics, la informació sobre la persona causant i els béns i drets de la seua titularitat que calguen per a la millor instrucció de l'expedient.  
  
Tercer. Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili de la persona causant, al del lloc de la defunció i on radique la major part dels seus béns.  
Quart. Obrir el termini per a presentar al·legacions o qualsevol informació en relació amb els béns de la persona causant, o l'eventual existència de persones amb dret a heretar. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 24 d'agost de 2023.- El director general de Patrimoni: Antonio Joaquín Woodward Poch.